Հարկային դրույքաչափերի նվազեցման ազդեցությունը հարկային մուտքերի վրա ևս հաշվարկված է, կան մի քանի սցենարներ: Ըստ Դավիթ Անանյանի՝ հիմա իրենք յուրաքանչյուր սցենարի դեպքում հաշվարկում են, թե նժարի մյուս կողմում ինչ փոփոխություններ պետք է նախատեսվեն: «Մի քանի սցենարներ կան, որոնցից յուրաքանչյուրի համար ունենք հստակ բյուջետային կորուստների հաշվարկ: Օրինակ, եթե մենք վերցնենք 20/25 տոկոսի գաղափարը (հեղ. եկամտահարկի դեպքում), մինչև 500 հազարը 20 տոկոս, դրանից հետո՝ 25 տոկոս, (վերջերս ԱԺ մի խումբ պատգամավորներ նման նախաձեռնություն են արել), դրա բյուջետային կորուստների գնահատականը 45-47 միլիարդ դրամ է: Եթե որոշենք մեկ դրույքաչափ ենք սահմանում, օրինակ, 22 տոկոս, դրանով գնահատականը 53 միլիարդ է, 21 տոկոսի դեպքում՝ 63 միլիարդ, 20 տոկոսը՝ 74 միլիարդ դրամ է»,-տեղեկացրեց պաշտոնյան: